Afrikaanse Samekoms Diens: 10 Mei – Still Bay Baptist Church
Afrikaanse Samekoms Diens: 10 Mei
4 belangrike dinge vir vandag!
84:2 Hoe lieflik is u woninge, o HERE van die leërskare!
84:3 My siel verlang, ja, smag na die voorhowe van die HERE; my hart en my vlees jubel uit tot die lewende God.
84:4 Selfs vind die mossie 'n huis en die swaweltjie 'n nes vir haar, waar sy haar kleintjies neerlê, naamlik u altare, HERE van die leërskare, my Koning en my God!
84:5 Welgeluksalig is hulle wat woon in u huis; hulle prys U gedurig. Sela.
14 Mei : Hannes Vermaak
My verskoning dat ek nog nie die naamlys uitgestuur het nie; dinge hou my besig tydens tuiskluis! Ek doen dit so gou as moontlik
VIDEO SAAMKUIER Ons dink daaraan om Sondae aande vir so 30 minute 'n video saamkuier te hê op Jitsi (Dis 'n groeps-video saamkuier, net soos Zoom). Dan kan ons, nadat almal na die diens geluister het, saamkuier en vir mekaar bid. Laat weet my as u belangstel om deel te neem.
HELP BADISA SOP MAAK. As u wil kan u Badisa help deur sop te maak vir hulle. Die sop word 6 dae per week in Melkhoutfontein uitgedeel. Hulle voorsien ook steeds behoeftige gesinne in Stilbaai en Melkhoutfontein met kospakkies. As u hierby wil bydra, kan u kos plaas in die waentjies by Spar en OK.
MEI SEENINGE AAN JOU. Gedurende die maand Mei het ons 'n persoonlike uitreik en ons wil almal van u nooi om deel te neem. Dis baie eenvoudig: jy bid dat die Here iemand op jou hart plaas en bid ook hoe jy die persoon kan seën op 'n praktiese manier om so die liefde van Jesus te wys. Toe ons die "uitreik" beplan het, het ons gehoop vir mense wat ander se gras kan sny, oornooi vir etes, ens. Maar met die COVID-19 pandemie sal ons wys en slim moet wees om interessante, wettige maniere te kry om mense te seën.
Bid vir Louise Jansen se suster met kanker. Die kanker het verder versprei en sy gaan vir agressiewe kanker-behandeling.
Bid vir Daniela de Jager wat blyplek nodig het: sy soek na 'n woonstel om te huur in Stilbaai.
Bid vir die regering dat hulle wyse besluite sal neem. En dat hulle al hulle goeie planne wat hulle maak sal uitvoer.